**เอกสารแนบท้ายขยายความคุ้มครองผลประโยชน์ค่าชดเชยรายวัน**

**กรณีการรักษาพยาบาลผู้ป่วยในที่ไม่ต้องรักษาตัวในโรงพยาบาล (Day Case)**

 เป็นที่ตกลงว่าเอกสารแนบท้ายนี้ได้ขยายความคุ้มครองผลประโยชน์ค่าชดเชยรายวัน กรณีที่ผู้เอาประกันภัยบาดเจ็บหรือเจ็บป่วย ซึ่งการตรวจรักษาโดยการผ่าตัดหรือหัตถการตามความจำเป็นทางการแพทย์ต้องตรวจรักษาในฐานะผู้ป่วยใน แต่เนื่องจากวิวัฒนาการทางการแพทย์ทำให้การตรวจรักษานั้นไม่จำเป็นต้องพักรักษาตัวในโรงพยาบาล บริษัทจะจ่ายค่าชดเชยรายวัน 1 วัน สำหรับการตรวจรักษาที่เกิดขึ้นสำหรับการตรวจรักษาโดยการผ่าตัดหรือหัตถการ ดังจะกล่าวต่อไปนี้ โดยถือเสมือนว่าผู้เอาประกันภัยได้เข้ารับการตรวจรักษาในฐานะผู้ป่วยใน ตามความคุ้มครองผลประโยชน์ค่าชดเชยรายวัน

 1. การสลายนิ่ว (ESWL : Extracorporeal Shock Wave Liththotripsy)

 2. การตรวจเส้นเลือดหัวใจโดยการฉีดสี (Coronary Angiogram / Cardiac Catheterization)

 3. การผ่าตัดต้อกระจก (Extra Capsular Cataract Extraction with Intra Ocular Lens)

 4. การผ่าตัดโดยการส่องกล้อง (Laparoscopic) ทุกชนิด

 5. การตรวจโดยการส่องกล้อง (Endoscope) ทุกชนิด

 6. การผ่าตัด หรือเจาะไซนัส (Sinus Operations)

 7. การตัดก้อนเนื้อที่เต้านม (Excision Breast Mass)

 8. การตัดชิ้นเนื้อจากกระดูก (Bone Biopsy)

 9. การตัด (Amputation) นิ้วมือหรือนิ้วเท้า

 10. การเจาะตับ (Liver Puncture/Liver Aspiration)

 11. การเจาะไขกระดูก (Bone Marrow Asipiration)

 12. การเจาะช่องเยื่อหุ้มไขสันหลัง (Lumbar Puncture)

 13. การเจาะช่องเยื่อหุ้มปอด (Thoracentesis/Pleuracentesis/Thoraclc Aspiration/Thoracic Paracentesis)

 14. การเจาะช่องเยื่อบุช่องท้อง (Abdominal Paracentesis/Abdominal Tapping)

 15. การขูดมดลูก (Curettage, Dilatation & Curettage, Fractional Curettage)

 16. การตัดชิ้นเนื้อจากปากมดลูก (Colposcope, Loop diathermy)

 17. การรักษา Bartholin’s Cyst (Marsupialization of Bartholin’s Cyst)

 18. การรักษาโรคด้วยรังสีแกมม่า (Gamma knife)

 (บริษัทสามารถระบุการรักษาดังกล่าวเพิ่มเติมได้ ตามความเหมาะสมกับการรักษาตามวิทยาการใหม่)

 กรณีต้องตรวจรักษาตัวตั้งแต่สองครั้งหรือมากกว่านั้น (ไม่ว่าจะเป็นผู้ป่วยในหรือผู้ป่วยนอก)ด้วยสาเหตุหรือโรคเดียวกัน โดยระยะเวลาห่างกันแต่ละครั้งไม่เกินกว่า ..... วัน ก็ให้ถือว่าเป็นการตรวจรักษาครั้งเดียวกันด้วย (สูงสุดไม่เกิน 90 วัน)

สำหรับความคุ้มครองและข้อยกเว้นและเงื่อนไขกรมธรรม์ประกันภัยที่เอกสารแนบท้ายนี้แนบอยู่ในส่วนที่ไม่ขัดกับเอกสารแนบท้ายนี้ ยังคงมีผลบังคับดังเดิม